Tinqix fuq il-Blat fir-Reġjun ta' Ha'il

It-Tinqix fuq il-Blat fir-Reġjun ta' Ha'il (bl-Għarbi: الفنون الصخرية في منطقة حائل) huwa r-raba' Sit ta' Wirt Dinji tal-UNESCO fl-Arabja Sawdija. It-tinqix fuq il-blat jinkludi żewġ komponenti li jinsabu fid-deżert tar-Reġjun ta' Ha'il: l-ewwel wieħed jinsab fil-muntanja ta' Om Sinman fil-belt ta' Jubbah, u t-tieni wieħed huwa dak ta' al-Manjor u ta' Raat f'Al-Shuwaymis. Popolazzjoni tal-qedem ħalliet traċċi tagħha permezz ta' petroglifiċi (tinqix fuq il-blat) fuq wiċċ il-blat, li jirrappreżentaw 8,000 sena ta' storja.Guagnin, Maria; Perri, Angela R.; Petraglia, Michael D. (2018-03-01). "Pre-Neolithic evidence for dog-assisted hunting strategies in Arabia". Journal of Anthropological Archaeology. 49: 225–236.
xellug|daqsminuri|152x152px|Tinqix fuq il-Blat fir-Reġjun ta' Ha'il.
Il-Kumitat tal-Wirt Dinji fid-39 sessjoni tiegħu niżżel dan is-sit flimkien ma' żewġ siti oħra fil-lista tas-Siti ta' Wirt Dinji tal-UNESCO. Minn mindu dan is-sit tniżżel fil-lista tas-Siti ta' Wirt Dinji tal-UNESCO, il-Kummissjoni Sawdija għat-Turiżmu għamlet ħilitha sabiex tħares iktar lil dan is-sit kulturali. Dawn l-isforzi jinkludu t-tkabbir taż-żona ta' lqugħ, ir-restawr tal-petroglifiċi, it-tqegħid ta' żebgħa fil-petroglifiċi, l-iżvilupp ta' sistema ta' monitoraġġ, fost affarijiet oħra.

 Sit ta' Wirt Dinji 
daqsminuri|Tinqix fuq il-Blat fir-Reġjun ta' Ha'il.
It-Tinqix fuq il-Blat fir-Reġjun ta' Ha'il ġie ddeżinjat bħala Sit ta' Wirt Dinji tal-UNESCO fl-2015.

Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet". Is-sit jinkludi bosta petroglifiċi li nħolqu b'diversi metodi permezz ta' mrietel sempliċi tal-ġebel. Is-sit jixhed ukoll it-taqbid tal-bniedem fir-rigward tal-katastrofi ambjentali.

 Referenzi 

Kategorija:Arabja Sawdija
Kategorija:Siti ta' Wirt Dinji Kulturali
Kategorija:Preistorja
Kategorija:Siti ta' Wirt Dinji fl-Arabja Sawdija